Държавен вестник, бр. 4, 2023 г., стр. 7

БРОЙ  4	
Д Ъ Р Ж А В Е Н  В Е С Т Н И К 	
СТР.  7  
в Европейския съюз“, подписано на 30 юни 
2022 г. на обща стойност от 1 302 000 000 
швейцарски франка (един милиард триста и 
два милиона швейцарски франка) за избрани 
държави – членки на ЕС, за сътрудничество 
в областта на сближаването и миграцията;
„Национално координационно звено“ оз-
начава национален публичен субект на Бъл-
гария, определен да действа от нейно име за 
изпълнението на Швейцарско-българската 
програма за сътрудничество;
„Програма“ означава съгласуван набор 
от програмни компоненти, изпълнявани в 
съответствие с националните приоритети, по-
литики или стратегии на държавата партньор 
с подкрепата на Финансовата помощ, включ-
ваща единна цялостна рамка за изпълнение и 
бюджет с всеобхватни цели. Програмата може 
да бъде придружена от политически диалог;
„Проект“ означава неделима поредица 
от дейности, извършвани с подкрепата на 
Финансовата помощ, които са насочени към 
постигане на договорени цели и резултати, и 
не е част от Програма;
„Правилник“ означава регламенти за 
прилагане на втората швейцарска финансова 
помощ в областта на сближаването, издаден 
от Швейцария и съдържащ общите правила 
и процедури за изпълнение на Швейцарско-
българската програма за сътрудничество;
„Мярка за подкрепа“ се използва като 
общ термин и означава конкретен проект, 
програма или техническа подкрепа в рамки-
те на Швейцарско-българската програма за 
сътрудничество;
„Споразумение за мярка за подкрепа“ оз-
начава споразумение между страните и, ако 
е необходимо, допълнителни договарящи се 
страни относно изпълнението на мярка за 
подкрепа;
„Швейцарско-българска програма за съ-
трудничество“ означава двустранната про-
грама за изпълнение на това Рамково спо-
разумение;
„Техническа помощ“ означава част от Фи-
нансовата помощ, осигурена по Програмата 
за сътрудничество за изготвяне на мерки за 
подкрепа и за ефикасно и ефективно изпъл-
нение на Програмата за сътрудничество.
Член 2 – Правна рамка
1. Това Рамково споразумение, заедно със 
следните документи, съставлява правната 
рамка за изпълнението на втората швейцарска 
финансова помощ в областта на сближаването:
a) Правилника и последващите му изме-
нения;
б) споразумения за мерки за подкрепа или 
други споразумения между страните, произ-
тичащи от Рамковото споразумение; и
в) всякакви оперативни процедури или на-
соки, приети от Швейцария след консултации 
с България.
2. В случай на противоречия или несъот-
ветствия между разпоредбите на тези инстру-
менти ще се прилага горепосоченият ред на 
приоритетност.
Член 3 – Цели и принципи
1. Общата цел на Швейцарско-българската 
програма за сътрудничество е да допринесе за 
намаляване на икономическите и социалните 
различия в рамките на ЕС и в България, като 
надгражда и укрепва двустранните отношения 
между Швейцария и ЕС и неговите държави 
членки.
2. Страните избират мерки за подкрепа, 
които допринасят за постигането на общата 
цел и които, с изключение на техническата 
подкрепа, допринасят за поне една от петте 
цели на втората швейцарска финансова по-
мощ, които са:
a) насърчаване на икономическия растеж 
и социалния диалог, намаляване на (младеж-
ката) безработица;
б) управление на миграцията и подкрепа 
на интеграцията; повишаване на обществената 
безопасност и сигурност;
в) опазване на околната среда и климата;
г) укрепване на социалните системи;
д) гражданска ангажираност и прозрачност.
3. Мерките за подкрепа, с изключение на 
техническата помощ и освен ако страните не 
са договорили друго, се отнасят за поне една 
тематична област на сътрудничество, както е 
посочено в Правилника. Страните трябва да 
постигнат тематичен фокус за Финансовата 
помощ. Поради това Страните взаимно се 
споразумяват за ограничен брой тематични 
области, които да получат подкрепа по Швей-
царско-българската програма за сътрудни-
чество, както е посочено в Специфичната за 
всяка държава рамка.
4. Страните насърчават партньорствата и 
обмена на опит между участници от България 
и Швейцария.
5. Мерките за подкрепа зачитат социал-
ното приобщаване и осигуряват екологична 
устойчивост.
6. Всички действия по Програмата за 
швейцарско-българско сътрудничество се 
изпълняват в съответствие с целите, прин-
ципите, стратегическите насоки и географ-
ския и тематичен фокус, както е посочено 
в Специфичната за всяка държава рамка и 
Правилника.
Член 4 – Финансова рамка
1. Швейцария се съгласява да отпусне Фи-
нансова помощ на България до 92,5 милиона 
швейцарски франка (деветдесет и две цяло и 
пет милиона швейцарски франка) във връзка 
с договорените тематични области и географ-
ско разпределение и съгласно индикативното 
разпределение, определено в Специфичната 
за всяка държава рамка.